Tilbudspris 39,95 kr Normalpris 229,00 kr
Tro og kærlighed – Prædikener
Eksistensen, 2007, Hæftet, 208 sider
Denne prædikensamling afspejler en interessant teologisk og homiletisk udvikling hos Christian Thodberg, der studerede og havde sine første præsteår i Jægersborg i den dialektiske teologis glansperiode.
Det synes tydeligt, at de omfattende studier i den praktiske teologis forskellige discipliner og ikke mindst beskæftigelsen med Grundtvigs prædikener og salmer i de mange år, han beklædte landets første lærestol i Praktisk Teologi ved Aarhus Universitet, nuancerede både hans teologi, sprog, sprogtone og prædikestil. Kirkehistorisk er det interessant at betragte denne udvikling, og at se hvorledes den teoretiske indsigt i homiletik og liturgi fandt sine konkrete og praktiske udtryk.
Denne prædikensamling er klog, varm, engageret, nutidig på evangeliets grund, samt velskrevet ... Jeg vil gerne anbefale bogen til enhver, der har bevaret nysgerrigheden i sit liv og i sit ,virke og derfor ikke kan lade være med at kredse om spørgsmålet: hvad det vil sige at høre ordet til tro?